**ΔΕΛΤΙΟ ΤΥΠΟΥ**

**Εκδήλωση για τον Ψηφιακό Μετασχηματισμό στη Γεωργία και την Βιωσιμότητα στο Δημαρχείο Ιερής Πόλης Μεσολογγίου**

Ενημερωτική εκδήλωση με τίτλο **«Ψηφιακός Μετασχηματισμός στη Γεωργία και Βιωσιμότητα»** θα πραγματοποιηθεί την **Τετάρτη, 12 Μαρτίου 2025** και ώρα **19:00**, στην **αίθουσα του Δημοτικού Συμβουλίου** (Ραδιομέγαρο, Σταυροπούλου 31, Μεσολόγγι).

Στόχος της εκδήλωσης είναι η παροχή **έγκυρης ενημέρωσης από εξειδικευμένους εισηγητές** σχετικά με την **εφαρμογή των νέων ψηφιακών τεχνολογιών στη Γεωργία** και ο τρόπος με τον οποίο αυτές μπορούν να ενισχύσουν τη **βιωσιμότητα** **στον αγροτικό τομέα**, καθώς και η **ανταλλαγή εμπειριών** και βέλτιστων πρακτικών.

Στο πλαίσιο της εκδήλωσης θα λάβουν χώρα ομιλίες, παρουσιάσεις και συζητήσεις με ειδικούς του κλάδου, καθώς και μια έκθεση καινοτόμων τεχνολογιών που μπορούν να υποστηρίξουν τους αγρότες και τους παραγωγούς στην πορεία τους προς έναν πιο βιώσιμο και ψηφιακά εξελιγμένο αγροτικό τομέα.

Σας καλούμε να συμμετάσχετε και να συμβάλλετε με τις ιδέες και τις γνώσεις σας σε αυτήν την σπουδαία πρωτοβουλία ενημέρωσης και ελπίζουμε στην ενεργή συμμετοχή σας και στη συμβολή σας στην ανάπτυξη ενός πιο βιώσιμου και ψηφιακού αγροτικού τομέα.

Η εκδήλωση διοργανώνεται από το **DIGIAGRIFOOD**, με την υποστήριξη της Αντιδημαρχίας Αγροτικής Παραγωγής & Αλιείας του **Δήμου Ιερής Πόλης Μεσολογγίου**, της **Περιφέρεια Δυτικής Ελλάδας**, την **iΒΟ/ΕΚΕΤΑ** και την **farmB Digital Agricultures S.A.**